kardosdrur/scandi-wiki huggingface dataset:
Ry

Ry er en stationsby i Østjylland med , og centrum i Ry Sogn. Den ligger i Skanderborg Kommune og hører til Region Midtjylland (før Strukturreformen i 2007 var Ry hovedsæde for Ry Kommune i Århus Amt). Byen er beliggende mellem søerne Gudensø, Birksø, Vessø, Rye Mølle Sø og Knudsø ved Gudenåens løb.

Ry er en forholdsvis ung by, der er opstået omkring jernbanen. Derfor kaldtes byen i en årrække for Ry Station. Det oprindelige ældste Ry benævnes i dag Gammel Rye.

Ry udvides i øjeblikket kraftigt mod øst i bydelsprojektet, Kildebjerg. I Kildebjerg integreres erhverv, fritid og bolig i en helhed. Bl.a. placeres midt i bydelen en 18 hullers golfbane.

Der er et meget aktivt foreningsliv i byen. Den lokale brugs sponserer dette med millioner hvert år. Der er en frivillig biograf, en cykelklub der har lavet gode mountainbikespor, en roklub - alle har hundredvis af medlemmer.

Historie 
I 1879 beskrives byen således: "Ry med Kirke, Præstegaard, Skole og Kro".

Omkring århundredeskiftet blev byen beskrevet således: "Rye (1401: Rydhæ, 1486: Ryde, 1495: Ryæ) med Kirke, Præstegd., Skole, Afholdshjem med Forsamlingssal (opf. 1899), Sparekasse (opr. 1876; 31/3 1900 var Spar. Tilgodeh. 33,948 Kr., Rentef. 4 pCt., Reservef. 2611 Kr., Antal af Konti 323), Kro og Telefonst."

ADVARSEL: ovenstående er forveksling af nutidens Gammel Ry og Ry (Stationsby). Beskrivelserne gælder for Gammel Ry, som tidligere blot kaldtes Ry. Gammel Ry sogn lå i Tyrsting herred, mens nutidens Ry sogn lå i Hjelmslev herred.

Fakta 
 Designer Mark Kenly Domino Tan er født og opvokset i Ry.
 Tidligere kulturminister for Radikale Venstre og stifter af Alternativet Uffe Elbæk er født i Ry.
 Sangerinde og sangskriver Stine Bramsen er født i Ry.
 Musiker og entertainer Jette Torp kommer oprindeligt også fra Ry.
 Musiker Lars Lilholt bor i Ry-området.
 Reportagefotograf Joachim Ladefoged,
 Tv-vært Thomas Mygind

 Ry er mest af alt kendt for Himmelbjerget. Der ligger i Gammel Ry sogn.
 Ry Ungdomsskole har vundet pigernes skolefodboldttunering i 2005 og 2006. Udover det var de igen i Finalen i år 2016 og fik en flot 2. Plads.
 Gudenåskolen, Ry afholdt i 2006 og igen i 2016 Lilleskole Festival med over 1500 deltagere.
 Ry Højskole er en højskole fra 1892 og med en indretning målrettet dels bæredygtighed, dels kreative aktiviteter, Især musik.
 Klovn - The Movie (2010) der er lavet af Casper Christensen og Frank Hvam, er bl.a. optaget ved Ry Marina (bådhavnen).

Se også 
 Rye Mølle

Eksterne henvisninger

Kilder 

 
Gudenå
Byer og bydele med genforeningssten
Byer i Skanderborg Kommune
Jonna Grønver

Jonna Grønver (født 13. september 1946) var Borgmester i Ry Kommune i perioden 2001-2007. Hun er medlem af Venstre.

Hun har tidligere begået sig som visesanger, radiomedarbejder, folkeskolelærer og medlem af folketinget.

Folketingsmedlemmer i 1990'erne
Borgmestre fra Venstre
Umberto Eco

Umberto Eco (født 5. januar 1932 i Alessandria, Piemonte i Italien, død 19. februar 2016) var en italiensk forfatter, semiotiker og filosof. Han opnåede verdensberømmelse med sin første roman, Il nome della rosa fra 1980 (), som er filmatiseret med Sean Connery i hovedrollen. Eco var intellektuel og samfundskritisk, men appellerede alligevel bredt med sin balance mellem svær litteratur og populær spænding.

Eco har i sit forfatterskab og i udtalelser flittigt kommenteret den politiske og kulturelle situation i Italien, Europa og verden generelt.

Bibliografi i udvalg 
 Rosens navn (1980; dansk 1984)
 Efterskrift til Rosens navn (1983; dansk 1985)
 Om spejle og andre forunderlige fænomener (1985; dansk 1990)
 Middelalderens genkomst og andre essays (dansk 1988)
 Foucaults pendul (1988; dansk 1989)
 Med Platon til striptease (dansk 1991)
 Fortolkning og overfortolkning (1992; dansk 1995)
 Hvordan man rejser med en laks og andre essays (dansk 1993)
 Øen af i går (1994; dansk 1995)
 Kunsten at skrive speciale: Hvordan man udarbejder skriftlige opgaver (1995; dansk 1997)
 Kant og næbdyret (1997)
 Moralske tanker (1998)
 Baudolino (2000; dansk 2002)
 Dronning Loanas mystiske flamme (2004; dansk 2005)
 Fordele og ulemper ved døden - Essays (2006; dansk 2007)
 Kirkegården i Prag (2010; dansk 2012)
 Nr. 0 (2015)

Referencer

Eksterne henvisninger 

 

Romanforfattere fra Italien
Essayister fra Italien
Filosoffer fra Italien
Kritikere fra Italien
Semiotikere
Æresdoktorer ved Uppsala Universitet
Italienere i 1900-tallet
Italienere i 2000-tallet
Sværddrager

Sværddrageren (Xiphophorus helleri) er en ferskvands-akvariefisk på 13 – 16 cm, der oprindeligt kommer fra Mexico, Belize og Honduras. Den er kultiveret og findes i efterhånden mange farvevarianter. Den oprindelige er grøn/grå, men findes i dag i blandt andet rød, orange, gul og sort med forskellige aftegninger. 
Fisken genkendes på det for hannerne så karakteristiske sværd, der sidder i forlængelse af halen. Sværddrageren er nem at holde og nem at få til at formere sig. Under selve kurtiseringen spreder hannen sine finner ud, og farer rundt om hunnen. 

Sværddrageren hører til familien af ungefødende tandkarper, og føder levende unger. I stedet for befrugtning ved gydning, overfører hannen sin sæd i små pakker, gennem et specialdesignet befrutgningsorgan kaldet gonopodium. Hunner kan opbevare sæd fra flere hanner i sig på en gang. Æggene udvikles inde i moren, og hunnen føder svømmefærdige unger efter 4-6 uger. Unge hunner kan undertiden pludselig udvikle sværd og blive til hanner. 
Arten trives ved en pH-værdi omkring 7,0 – 8,5, temperaturen skal ligge omkring 18 – 28 °C og vandets hårdhed skal ligge i området 12 – 30. 

Fisken er hårdfør og en udpræget begynderfisk blandt nye akvarister. Den kan i akvariet fodres med flagefoder, men holder af frostfoder som supplement.

Ekstern henvisning 
 Om befrugtningsorganet gonopodium (tysk Wiki)

Tandkarper
Akvariedyr
Gudensø

Gudensø er en ferskvandssø beliggende i det midtjyske søhøjland, nær Ry. Den gennemstrømmes af Gudenåen og ligger nedstrøms i forhold til Mossø og opstrøms i forhold til Julsø.

Søen kan ses fra Emborgvej og Klostervej.

Søer i Skanderborg Kommune
Gudenå
Kragelund

Kragelund kan henvise til flere stednavne i Danmark og Sydslesvig:
 Kragelund (Bov Sogn) – en bebyggelse og et ejerlav i Bov Sogn
 Kragelund (Bække Sogn) – en bebyggelse og et ejerlav i Bække Sogn
 Kragelund (Fjolde) - en bebyggelse i Fjolde Sogn
 Kragelund (Haverslev Sogn) – en bebyggelse i Haverslev Sogn
 Kragelund (Herrested Sogn) – en bebyggelse og et ejerlav i Herrested Sogn
 Kragelund (Hjerm Sogn) – en bebyggelse i Hjerm Sogn
 Kragelund (Hunderup Sogn) – en bebyggelse og et ejerlav i Hunderup Sogn
 Kragelund (Lønne Sogn) – en bebyggelse i Lønne Sogn
 Kragelund (Silkeborg Kommune) – en landsby i Kragelund Sogn
 Kragelund (Skåde Sogn) – en bebyggelse i Skåde Sogn
 Kragelund (Volstrup Sogn) – en bebyggelse i Volstrup Sogn
 Kragelund (Øster Snede) – en bebyggelse og et ejerlav i Øster Snede Sogn
Iltmangel

Iltmangel opstår under uheldige sammenfald af lavt iltindhold og ringe iltbevægelse. Et lavt iltindhold er altså ikke uden videre det sammen som iltmangel, og en lav bevægelighed af ilt er heller ikke faretruende i sig selv.

Hvis iltindholdet i luft eller vand når en bestemt mindsteværdi (i luft ligger den ved ca. 5% iltindhold), er det dog problematisk for de iltkrævende (aerobe) organismer, og i de fleste tifælde vil de søge bort, hvis de formår det.

Iltmangel afhjælpes på kort sigt ved øget omrøring i luft eller vand og på langt sigt ved en øgning af iltindholdet.

Se også 

Økologi
Galge

En galge er et stativ til at henrette forbrydere ved hængning. Det var i middelalderen en almindelig anvendt henrettelsesmetode.

Galger kan have forskellige udformninger: den enkleste (som man kender fra spillet "Hangman") er et omvendt «L» , en lodret bjælke med en kortere, horisontal bjælke på toppen, hvor rebet med løkken bliver fæstet. Den horisontale tværligger kan hvile på en bjælke i hver ende. Den kendte galge i Tyburn i London var trekantet, med tre lodrette og tre tværliggende bjælker. 24 kunne henrettes samtidigt.
 
Galger kunne være midlertidige eller permanente til skræk og advarsel. Gamle bybilleder viser dem på synlige steder i byerne, ofte nær slotte eller retsbygninger, og på torve eller pladser så almuen kunne samles og se henrettelserne.

Oprindeligt ofredes mennesker eller dyr til guderne i et højt træ.

Ifølge Tacitus (Germania, kap. 12) hængte man overløbere og landsforrædere. I middelalderen var hængning en vanærende straf, som overgik tyve.

Uden for flere danske byer findes en galgebakke som i Gammel Rye, Tømmerup og Sorø.

I dag bruges galge ved henrettelser i blandt andet afrikanske og asiatiske lande som Egypten, Iran, Irak, Japan, Kuwait, Malaysia og Singapore.

Etymologi 
Ordet galge stammer fra protogermansk, hvor man har rekonstrueret formen *galg- i betydningen pæl eller træ. Ved middelalderens begyndelse betød ordet på de fleste germanske sprog også Kristi kors – på gotisk havde galga alene denne betydning.

Afledt betydning 

Galge bruges også om en midlertidig trækonstruktion, der skal bære de rettesnore, som styrer arbejdet med det korrekte "smig" (bagfald) på en tørmur, en skråning eller en åbrink.

Noter 

Henrettelse
Kapgang (atletik)

Kapgang er en offensiv form for gang, hvor formålet er at tilbagelægge så lang distance på så kort tid som muligt. Til forskel for løb skal den ene fod altid have kontakt med jorden samtidig med at støttebenet fra isæt på jorden til lodret position holdes udstrakt.

Kapgang er teknisk- og konditionsmæssigt krævende. Energiforbruget er kilometer for kilometer, større end ved løb samt giver stor kredsløbsbelastning, som kan konstateres ved at pulsværdier er høje som ved løb, langrend etc.

I konkurrence skal stilen fastholdes i henhold til faste definitioner, hvis ikke uddeles der advarsler for henholdsvis ”ikke strakt ben, d.v.s. bøjet knæ” og ”svæv, d.v.s., ingen fod på jorden”.
Tre advarsler medfører diskvalifikation.

Kapgang blev i 2003 en integreret del af Dansk Atletik Forbund (DAF), efter i ca. 50 år at have været et selvstændigt forbund (Dansk Gang Forbund).

IAAF’s gangdefinition 
Kapgang er, en række skridt, der tages på en sådan måde, at der er kontakt med underlaget og intet synligt tab af kontakt finder sted”. Det fremadførte ben skal være strakt fra første kontakt med underlaget og indtil lodret stående position.

Udvalgte verdensrekorder IAAF 
 Kvinder
 2005, 20 km (landevej), 1:25:41, Olimpiada Ivanova, Rusland
 Mænd
 2007, 20 km (landevej), 1:17:16, Vladimir Kanaykin, Rusland
 2014, 50 km (landevej), 3:32:33, Denis Langlois, Frankrig

Historie 
 17. århundrede
 Første kendte rapport om tidtagning i 1670, hvor lord Digby tabte et væddemål om at gå 5 miles (ca. 8 km) på under en time. Det siges at han gik på 1.00,30. Han manglede et halvt minut. Han skulle også have gået barfodet.
 18. århundrede
 I årene mellem 1775 og 1799 bliver de første konkurrencer afholdt. De blev som regel udført over meget lange distancer hvor der ofte blev gået i 24 timer eller i seks dage.
 20. århundrede
 1906, Kapgang på det olympiske program i Athen, uofficielle lege.
 1908, Kapgang på programmet ved de officielle lege i London.
 1928, Kapgang var ikke på det olympiske program i Amsterdam. 
 1932, 
 Kapgangskonkurrence for kvinder for første gang i Tjekkoslovakiet.
 Kapgang på det olympiske program igen Los Angeles.
 1952, Ved de olympiske lege i Helsingfors gik mændene 20- og 50 km, disse distancer er der ikke ændret ved de efterfølgende lege.
 1991, Kvinder deltager for første gang i VM i kapgang og året efter i de olympiske lege i Barcelona. Siden har kvinderne deltaget ved alle internationale mesterskaber.

Se også
Bølle-slægten

Bølle (Vaccinium) er en slægt, der er udbredt med ca. 450 arter, som er udbredt over det meste af den nordlige halvkugle, men også på bjergene i det tropiske Asien, Mellem- og Sydamerika findes der arter, og der er sågar nogle få i Afrika og på Madagaskar. Det er buske eller små træer, hvoraf nogle er epifytter. De er stedsegrønne eller løvfældende med blade, som er helrandede eller takkede. Blomsterne sidder enkeltvis eller i stande ved bladhjørnerne eller i skudspidsen. De er som regel 5-tallige, men 4-tallige findes også. Kronbladene er sammenvoksede til en krukkeformet krone med små lapper eller tænder langs randen. Frugterne er runde bær med mange, små frø.

Følgende arter vokser vildt eller dyrkes i Danmark.

 Almindelig tranebær (Vaccinium oxycoccos)
 Almindelig blåbær (Vaccinium myrtillus)
 Mosebølle (Vaccinium uliginosum)
 Tyttebær (Vaccinium vitis-idaea)

 Storfrugtet blåbær (Vaccinium corymbosum)
 Storfrugtet tranebær (Vaccinium macrocarpon)

Se også 
 Skovbær

Litteratur 
 Jennifer Trehane: Blueberries, Cranberries and Other Vacciniums, 2004, 

Lyng-familien
Bølle

Bølle kan henvise til flere artikler:

 Bølle-slægten – planteslægten Vaccinium hvortil bl.a. hører blåbær, tyttebær og tranebær
 Bølle (uromager) – betegnelse for en brutal uromager, termen har historiske rødder
 Bølle (slægt) – dansk adelsslægt

Se også 

 Bøllemosen – et område nord for København
Storfrugtet blåbær

 
Storfrugtet blåbær (Vaccinium corymbosum) er en løvfældende busk med en opret, noget åben, riset vækstform. Bærrene virker maveregulerende: Samlende på "løs" mave, og løsnende på "hård" mave. Arten danner naturlige krydsninger med lav blåbær.

Beskrivelse 
Barken er først glat og lysegrøn, senere bliver den rød, og til sidst er den gråbrun. Knopperne sidder spredt, de er små og lidt "pjaltede" at se på. bladene er ægformede, ovale eller elliptiske med hel rand. Oversiden er friskgrøn, mens undersiden er noget lysere. Høstfarven er klart rød.

Blomstringen strækker sig over 3-4 uger af maj og juni. Blomsterne er hvide og krukkeformede. De sidder tæt sammen i korte klaser. Bærrene bliver blåsorte med et lyseblåt vokslag. I den forreste ende ses et rundt ar. Frøene modner godt og spirer villigt.

Rodnettet ligger højt i jorden, og det er meget fint forgrenet, såkaldt filtdannende. Planten er afhængig af samlivet med en svamp (mycorrhiza).

Højde x bredde og årlig tilvækst: 1,5 x 2 m (15 x 20 cm/år).

Hjemsted 
Storfrugtet blåbær gror i krat på bjergskråninger og højmoser i Nordamerika fra det nordøstlige Illinois, det nordlige Indiana og det sydvestlige Nova Scotia til Florida og det nordøstlige Texas.

I højmoserne langs bredden af Michigansøen i Indiana, vokser den sammen med bl.a. alabamafluetrompet, kongebregne, amerikansk asp, amerikansk knapbusk, bukkeblad, fernisgiftsumak, filtet spiræa, Hypericum virginicum (en perikon-art), kragefod, kærmangeløv, pilekornel, rundbladet soldug, rød løn, Salix candida, Salix pedicellaris (Pile-arter), storfrugtet tranebær, strandtrehage, sumpeg, sumprose og virginsk vinterbær

Anvendelse 
Busken plantes mest for sine eftertragtede bær, blåbærrene, men den er meget smuk som prydbusk både under blomstringen og mens den er klædt i røde høstfarver.

Sorter 
 Vaccinium corymbosum 'Berkeley'
 Vaccinium corymbosum 'Blue Crop'
 Vaccinium corymbosum 'Dennise Blue'
 Vaccinium corymbosum 'Duke'
 Vaccinium corymbosum 'Goldtraube'
 Vaccinium corymbosum 'Hardyblue'
 Vaccinium corymbosum 'Heerma'
 Vaccinium corymbosum 'Jersey'
 Vaccinium corymbosum 'Patriot'

Note

Kilde 
 Sten Porse: Plantebeskrivelser, DCJ 2003 (CD-Rom).

Eksterne henvisninger 

Frugtbuske
Surbundsplanter
Hvide blomster
Nytteplanter fra Amerika
Bilbao

Bilbao (på baskisk Bilbo) er en by i det nordlige Spanien og hovedstad i Vizcaya-provinsen. I 2003 boede der 353.567 indbyggere i Bilbao (946.829 hvis man tæller forstæderne med).

Byen er kendt for kunstmuseet Guggenheim Museum Bilbao, tegnet af Frank Gehry.

Eksterne henvisninger 

 
Tour de France-byer
Pyrenæerne

Pyrenæerne er en bjergkæde i Sydvesteuropa, der skaber en naturlig grænse mellem Frankrig og Spanien. Den skiller Den Iberiske Halvø fra Frankrig og strækker sig over 430 km fra Biscayen i Atlanterhavet til Middelhavet. Den lille stat Andorra ligger klemt inde mellem Frankrig og Spanien i bjergkæden.

Pyrenæerne blev dannet for mellem 100 og 150 millioner år siden da den iberiske halvø blev presset nordpå. Således er Pyrenæerne en væsentligt ældre bjergkæde end Alperne. Det stenrige landskab der karakteriserer Pyrenæerne skyldes bjergkædens righoldige indhold af granit, og ikke mindst har der på grund af den begrænsede gletsjer-aktivitet generelt været en svag erosion.

Bemærkelsesværdigt er fraværet af store søer. Desuden findes der i selve bjergkæden kun to bjergpas mellem Spanien og Frankrig, nemlig Col de la Perche og Col de Somport. Der er ingen gletsjere i den østlige del af Pyrenæerne. Gletsjere findes kun på nordsiden af den centrale del af bjergkæden, koncentreret omkring toppen af de højeste bjerge.

De mest bemærkelsesværdige bjerge er: Pico d'Aneto (det højeste på 3404 meter), Mont Posets, Monte Perdido, Pic Maudit, Vignemale og Pic du Canigou i den østlige del.

I regionen tales der især fransk, spansk, catalansk og baskisk.

Begge de to store cykelløb Tour de France og Vuelta a Espana går igennem dele af Pyrenæerne.

Se også 
 Pyrenæernes nationalpark
 Pyrenæernes flora

Eksterne kilde/henvisning 

 Pyrenees National Park – Officiel hjemmeside
Mogadishu

Mogadishu (tidligere også stavet Mogadiscio; Muqdisho på somali) er Somalias hovedstad og største by beliggende ved det Indiske Ocean. Byen har  indbyggere.

Mogadishu er en havneby, og den har været et handels- og finanscenter. Der en vejforbindelse til Kenya og Etiopien og international lufthavn.

Historie 
Mogadishu blev anlagt af arabere omkring år 900 og var i det 12. århundrede blevet et vigtigt handelscenter på Afrikas østkyst. Byen blev besøgt af den kinesiske opdagelsesrejsende Zheng He i begyndelsen af det 15. århundrede. I det 16. århundrede kom byen under portugisisk kontrol.

I 1871 blev Mogadishu erobret af sultanen af Zanzibar som lejede den til Italien i 1892. Italien købte byen i 1905 og gjorde den til hovedstad i Italiensk Somaliland.. Mogadishu blev under 2. verdenskrig indtaget af britiske tropper fra Kenya.

I den somaliske borgerkrig blev byen indtaget af oprørere i 1990. Voldsomme kampe mellem forskellige klanhære ødelagde store dele af byen i 1991 og 1992. Der var udstationeret fredsbevarende FN-styrker fra 1992 til 1995 (Operation Restore Hope og Operation Continue Hope).

3. oktober 1993 endte en amerikansk militæraktion, Slaget i Mogadishu mod nogle af krigsherren Mohammed Farah Aidids folk med en katastrofe set fra USA's synspunkt med 19 dræbte og flere sårede amerikanere. Begivenhederne den dag blev senere dramatiseret i romanen og filmen Black Hawk Down.

Siden Maj 2008 har der været voldsom stigning af vold. Volden eskalerede til flere selvmordsbombe-angreb. Dette forårsagede et stort mennesketab.

Mogadishu er fortsat i dag en af verdens farligste byer da klanstridighederne stadig foregår.

Klima

Referencer
Aleksej Mikhajlovitj af Rusland

Aleksej Mikhajlovitj Romanov (, ; født 9. marts 1629, død 29. januar 1676) var søn af zar Mikhail I, og tiltrådte som zar som 16-årig efter faderens død 23. juli 1645, med bojaren Boris Morozov som formynder. Morozov var upopulær, og blev beskyldt for trolddom. I 1648 rejste folket sig imod ham, og han måtte drage i eksil.
 
Aleksej var en dygtigere og stærkere regent end faderen og arbejdede energisk på at styrke forbindelserne til Vesten. Under hans styre fik Rusland overtaget over Polen-Litauen ved at støtte det ukrainske oprør og løsrivelse, hvorefter Ukraine blev indlemmet i Zar-Rusland i 1667. Ligesom faderen var han godmodig og tolerant, men kunne undertiden forfalde til hidsighed og brutalitet, både herved og ved sin reformiver minder han om sønnen Peter den Store. Hans senere år prægedes af kosakhøvdingen Stenka Rasins store opstand, der blev slået ned 1670.

Han efterfulgtes i 1676 af sin ældste søn Fjodor 3.

Eksterne henvisninger 

Regenter af Rusland
Huset Romanov
Sidney Bechet

Sidney Bechet (14. maj 1897 – 14. maj 1959) var en amerikansk jazzmusiker, som var født i New Orleans. Han spillede klarinet; men på en turné i Europa fandt han i London en sopransaxofon, som derefter blev hans hovedinstrument. Det blev også ham, der gjorde instrumentet til et betydeligt soloinstrument.

Sidney Bechet er let genkendelig på sin store klang og sit store vibrato. Et enkelt af hans numre, Petite Fleur, blev en stor succes langt udenfor jazzkredse.

Eksterne henvisninger 

 

Jazzkomponister fra USA
Jazzsaxofonister fra USA
Klingon (sprog)

Klingon (på klingon tlhIngan Hol) er et kunstsprog lavet af Marc Okrand for filmselskabet Paramount Pictures forud for filmen Star Trek III - Jagten på Spock fra 1984. I filmen tales sproget af en art rumvæsener kaldet klingonere. Marc Okrand skabte sproget med den på jorden sjældne ordstilling objekt-verbum-subjekt for at få det til at virke mere fremmedartet.

Foruden lærebøger og ordbøger findes der mindst tre jordiske bøger oversat til klingon: Hamlet og Stor ståhej for ingenting af William Shakespeare og det oldbabylonske epos Gilgamesh.

De ikke-fiktive talere af klingon er primært entusiastiske fans af science fiction-serien og -filmene om Star Trek-universet.

Klingon har ISO 639-koden tlh.

Se også 

Kunstsprog
Star Trek
Fjodor 3. af Rusland

Fjodor 3. af Rusland (, ) (født 9. juni 1661, død 7. maj 1682) var søn af Aleksej Mikhajlovitj af Rusland og Maria Ilinitjna Miloslavskaja (1626-1669) og var zar fra 29. januar 1676 til sin død. 

Han var under stor indflydelse af sin dygtige søster Sophia (født 1657, død 1704), mens deres halvbror, den senere Peter den Store, og dennes mor Natalja Kyrillovna Narysjkina (født 1. september 1651, død 4. februar 1694) blev forvist til et landsted uden for Moskva.

Fjodor var meget syg og regerede en stor del af sin tid fra sengen.
Han efterfulgtes af to andre af Aleksej Mikhajlovitjs sønner i fællesskab: Ivan 5. og Peter den Store.

Referencer

Se også 
 Tidslinje over nogle europæiske regenter i det 17. århundrede

Regenter af Rusland
Huset Romanov
Albert Schweitzer

Ludwig Philipp Albert Schweitzer (født 14. januar 1875, død 4. september 1965) var en alsacisk organist, teolog, læge, filosof, pacifist og vegetar. Han modtog i 1953 Nobels Fredspris for året 1952 for sit virke som læge i Afrika. 

Som musiker er han særlig kendt for sin bog om J.S. Bach, med indgående diskussion af symbolik i og fortolkning af Bachs orgelværker, især koralpræludierne. 

Som organist var han elev af Charles-Marie Widor, og selv om han var tidlig fortaler for fremførelse af Bachs orgelværker på dertil egnede historiske instrumenter, var hans egne fremførelser prægede af den franske, senromantiske stil. 

Som teolog er han kendt for en studie over ''Den historiske Kristus.''

Som læge søgte han at skabe et afrikansk hospital (Lambaréné), der kunne opretholdes og videreføres af indfødte kræfter, uden afhængighed af importerede, højteknologiske virkemidler. Dette førte til en del kritik i slutningen af hans liv.

Albert Schweitzer blev født i Kaysersberg i Øvre-Elsass, men et halvt år efter sin fødsel, flyttede familien til byen Gunsbach i Alsace hvor Schweitzer boede, og et stykke oppe ad en bakke, som byen ligger op ad, og et godt stykke oppe over byen, havde han en groft udført udsigtsbænk. Bænken er der stadig, og når man sidder på bænken har man ikke kun udsigt over den lille by, men man kan også høre næsten alt hvad der foregår, selv døre der knirker.

Eftermæle 
Det Østrigske Albert Schweitzer-selskab, som blev stiftet i 1984, er en NGO opkaldt efter Schweitzer, der arbejder med udviklingsarbejde. Organisationen har hovedsæde i Østrig.

Trivia 
 Hans museum er beliggende i Kaysersberg.

Citater

Eksterne henvisninger 

 Albert Schweitzer på Nobelprize.org 
 

Organister fra Frankrig
Modtagere af Nobels fredspris
Teologer fra Frankrig
Teologer fra Tyskland
Organister fra Tyskland
Nobelprismodtagere fra Frankrig
Modtagere af Sonningprisen